**UNIUNEA NAȚIONALĂ A BAROURILOR DIN ROMÂNIA**

**CABINET PREȘEDINTE**

***Domnului Avocat dr. Traian Cornel BRICIU, Președinte UNBR***

***Stimate Domnule Președinte,***

Subsemnatul, **avocat dr. Sergiu I. STĂNILĂ**, în calitate de Vicepreședinte al Uniunii Naționale a Barourilor din România, coordonator al GL1 – Grupul de lucru al Consiliului UNBR privind perfecționarea legislației profesiei/a celei cu impact asupra profesiei, email contact: GL1-legislatia-profesiei@unbr.ro, vă înaintez prezentul

***RAPORT***

***privind activitatea GL1 – Grupul de lucru al Consiliului UNBR privind perfecționarea legislației profesiei/a celei cu impact asupra profesiei, în perioada iunie 2023 - la zi, în vederea prezentării acestuia în cadrul Congresului Avocaților 2024***.

1. **COMPONENȚĂ GRUP GL1. OBIECTIVE**

GL1 – Grupul de lucru al Consiliului UNBR privind perfecționarea legislației profesiei/a celei cu impact asupra profesiei are următoarea componență:

Coordonator:

1. **domnul avocat dr. Iosif-Sergiu STĂNILĂ - Vicepreședinte UNBR, Decan al Baroului Timiș**;

Membri permanenți:

1. **doamna avocat Flavia-Ioana MAIER, Decan al Baroului Cluj și membru al CP a UNBR**;
2. **domnul avocat Danny-Gabriel BARDAN-RAINE, Baroul București, membru al CUNBR**.

În activitatea derulată și-au adus aportul și **Domnul Avocat Liviu MIHAI - Vicepreședinte UNBR**, **Domnul Avocat Alexandru SUCIU - Decan al Baroului Sibiu și membru al CP a UNBR** și, respectiv, **Domnul Avocat Cătălin FILIȘAN - Decan al Baroului Constanța și membru al CP a UNBR**.

Obiectivele GL1 sunt:

1. analizarea tuturor propunerilor făcute de barouri și avocați cu privire la modificarea/completarea legislației profesiei/cu impact asupra profesiei de avocat și înaintarea de rapoarte Consiliului UNBR;
2. înaintarea propunerilor proprii ale grupului privind legislația profesiei/cu impact asupra profesiei de avocat (însoțite de fundamentare) către Consiliul UNBR.
3. **ACTIVITATEA DERULATĂ**

În perioada raportată, activitatea grupului de lucru a constat în:

1. Redactare și comunicare răspuns către **CA MIHAELA VALENTINA NIȚĂ**, privind următoarele probleme sesizate: (i) accesul pentru interogarea bazei de date E-Terra de către un avocat, în cadrul unui proces de due-dilligence juridic în interesul legitim al clientului său, de exemplu în scopul verificării situației juridice a bunurilor imobile pe care un client vrea să le cumpere sau în scopul identificării bunurilor imobile ce pot fi executate silit în cadrul dosarelor gestionate pentru clientul său, precum și dacă este permisă transmiterea informațiilor obținute cu privire la bunurile identificate către clientul cabinetului/societății și executorul judecătoresc, astfel încât clientul creditor să nu sufere un prejudiciu prin întârzierea actelor de executare silită imobiliară; (ii) interpretarea conform căreia nu este necesar acordul UNBR pentru transmiterea datelor obținute de către un avocat de pe platforma E-terra în scopul identificării bunurilor imobile ce pot fi executate silit către clientul avocatului și executorului judecătoresc, respectiv că această transmitere a informațiilor nu contravine obligației de la art. 1 teza finală din Angajamentul de confidențialitate și de respectare a condițiilor - Anexa 2 din Ordinul nr. 950/2023: ’’Nu voi transmite aceste informații unei alte persoane fizice sau juridice, instituții sau autorități fără o autorizare formală a deținătorului informației’’; (iii) accesul pentru interogarea bazei de date E-Terra de către un cabinet de avocat colaborator al societății de avocatură (în baza unui contract de conlucrare) în cadrul dosarelor de executare silită demarate de clienții societății de avocați, astfel încât clienții creditori să nu sufere un prejudiciu prin întârzierea actelor de executare silită imobiliară;
2. Redactare și comunicare răspuns către **INSPECTORATUL GENERAL AL POLIȚIEI ROMÂNE**, referitor accesul avocatului în unitățile de poliție, având asupra lui telefonul mobil, mijloc de comunicare și, respectiv, legitimarea avocatului la accesul în unitățile de poliție;
3. Analiză contestații art. 14 lit a) din Legea nr. 51/1995;
4. Redactare proiect de hotărâre de consiliu privind: (i) modificarea art. 39 alin. 3din Statutul Profesiei de Avocat; (ii) completarea art. 58 din Statutul Profesiei de Avocat; (iii) modificarea și completarea art. 59 din Statutul Profesiei de Avocat; (iv) completarea art. 122din Statutul Profesiei de Avocat; (v) modificarea și completarea art. 126 din Statutul Profesiei de Avocat; (vi) completarea art. 127 din Statutul Profesiei de Avocat; (vii) modificarea art. 296 alin. (3) din Statutul Profesiei de Avocat;
5. redactare draft Anexă la Statutul Profesiei de Avocat conținând *Decont justificativ privind cheltuielile de judecată constând în onorariu de avocat și alte cheltuieli*;
6. Redactare și comunicare răspuns către **MINISTERUL FINANȚELOR, AGENȚIA NAȚIONALĂ DE ADMINISTRARE FISCALĂ, CABINET PREȘEDINTE**, referitor natura juridică a contractului de asistență juridică, izvorul dreptului avocatului de a asista și reprezenta orice persoană fizică sau juridică, regimul juridic al împuternicirii avocațiale (întocmită sub forma înscrisului electronic) și, respectiv, regimul juridic al onorariilor încasate de avocați pentru activitatea profesională de asistență judiciară gratuită/ajutor public judiciar/extrajudiciar;
7. Redactare și comunicare proiect de hotărâre de consiliu privind decontarea cheltuielilor de transport ale avocatului, aferente activităților profesionale prestate în cadrul asistenței judiciare din oficiu/gratuită;
8. Redactare proiecte de hotărâri de consiliu (modificarea unor hotărâri existente) privind: Regulamentul privind organizarea si funcţionarea Curtii de Arbitraj Profesional a Avocatilor, Regulament de lucru al Departamentelor, Comisiilor, și grupurilor de lucru ale Consiliului U.N.B.R., Regulamentul de organizare şi funcţionare a Uniunii Naţionale a Barourilor din România şi de desfăşurare a şedinţelor Consiliului Uniunii Naţionale a Barourilor din România, Codul Deontologic al Avocatului Român, Regulamentul-Cadru pentru organizarea, funcționarea și atribuțiile serviciilor de asistență judiciară ale barourilor, Regulamentul de organizare și funcționare a comisiilor de disciplină din cadrul U.N.B.R., Regulamentul privind organizarea și funcționarea comisiilor de cenzori din sistemul Uniunii Naționale a Barourilor din România, Regulamente C.A.A.;
9. Redactare și comunicare Raport privind *incompatibilitatea calității de membru al CUNBR cu calitatea de Președinte al Comisiei de Disciplină*;
10. Redactare și comunicareRAPORT privind Proiectul de Lege pentru modificarea și completarea Legii nr. 514/2003 privind organizarea și exercitarea profesiei de consilier juridic – înregistrat la Senat sub nr. B715/2023;

*Prezentul RAPORT a fost redactat la data de 15.05.2024 de către Avocat dr. Sergiu I. STĂNILĂ și se transmite Președintelui UNBR, în vederea prezentării sale în cadrul Congresului Avocaților 2024.*

**TIMIȘOARA,**

**15.05.2024**

**VICEPREȘEDINTE UNBR**

**COORDONATOR**

**GL1 – Grupul de lucru al Consiliului UNBR privind perfecționarea legislației profesiei/a celei cu impact asupra profesiei,**

**Avocat dr. Sergiu I. STĂNILĂ**